טורווזאורוס

טורווזאורוס (שם מדעי: Torvosaurus) הוא סוג של דינוזאור תרופוד, טורף ממשפחת מגלוזאוריים, שחי בשלהי תור היורה, באמריקה הצפונית ואירופה.

מאפיינים 
פירוש שמו של דינוזאור זה הוא "לטאה פראית".

המין Torvosaurus tanneri נתגלה ב-1971 באמריקה הצפונית ואירופה ותואר ב-1979. המין Torvosaurus gurneyi התבסס על מאובנים שנתגלו ב-2006 בפורטוגל וכללו בעיקר חלקים מהלסת וסווג כמין חדש רק ב-2014.

טורווזאורוס היה אחד הטורפים הגדולים של תקופתו: אורכו הגיע עד ל-9–10 מטרים ומשקלו ל-2–4.5 טון. מבנה גופו היה אופייני לתרופוד טורף גדול: צוואר קצר וחזק שנושא גולגולת חזקה, לסת החמושה בשיניים חדות באורך 10 ס"מ, רגליים שריריות למרדף וזנב ארוך ומוצק שנועד לאיזון הגוף בעת מרדף אחרי טרף. זרועותיו היו קצרות (אך לא כמו של הטירנוזאוריים) וחזקות.

בתרבות 
דינוזאור זה הופיע בסדרה מהפכת הדינוזאורים.

גלריה

ראו גם 
מגלוזאורוס

קישורים חיצוניים 

Ferocious dino was European giant, אתר ה-BBC, 5 במרץ 2014

הערות שוליים

בעלי חיים שתוארו ב-1979
טקסונים שתוארו בידי ג'יימס א. יינסן
מגלוזאוריים
דינוזאורים שחיו ביורה עליון באירופה
דינוזאורים שחיו ביורה עליון באמריקה הצפונית
מאובני טקסונים שתוארו ב-1979